CELEX: 22018D0984
Language: sl
Date: 2018-05-03 00:00:00
Title: Sklep št. 1/2018 Pridružitvenega sveta EU-Republika Moldavija z dne 3. maja 2018 v zvezi s spremembo Priloge XXVI k Pridružitvenemu sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani [2018/984]

12.7.2018   
            
            
               SL
            
            
               Uradni list Evropske unije
            
            
               L 176/21
            
         SKLEP št. 1/2018 PRIDRUŽITVENEGA SVETA EU-REPUBLIKA MOLDAVIJA
   z dne 3. maja 2018
   v zvezi s spremembo Priloge XXVI k Pridružitvenemu sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani [2018/984]
   PRIDRUŽITVENI SVET EU-REPUBLIKA MOLDAVIJA JE –
   ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani ter zlasti člena 436(3) Sporazuma,
   ob upoštevanju naslednjega:
   
               (1)
            
            
               Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) je bil podpisan 27. junija 2014.
            
         
               (2)
            
            
               Sporazum v členu 201 določa, da se postopno približevanje carinski zakonodaji Unije in nekaterim mednarodnim predpisom izvaja v skladu s Prilogo XXVI k Sporazumu.
            
         
               (3)
            
            
               Priloga XXVI k Sporazumu določa, da Republika Moldavija izvede približevanje z določbami Uredbe Sveta (EGS) št. 2913/92 (2) v treh letih od začetka veljavnosti Sporazuma.
            
         
               (4)
            
            
               Uredba (EGS) št. 2913/92 je bila razveljavljena in od 1. maja 2016 se v Uniji uporabljajo vsebinske določbe Uredbe (EU) št. 952/2013 Evropskega parlamenta in Sveta (3).
            
         
               (5)
            
            
               Na zasedanju Pododbora za carino EU-Republika Moldavija dne 6. oktobra 2016 je bilo sklenjeno, da bi bilo treba Prilogo XXVI k Sporazumu ustrezno spremeniti –
            
         SPREJEL NASLEDNJI SKLEP:
   Člen 1
   Priloga XXVI k Sporazumu se spremeni, kot je določeno v Prilogi k temu sklepu.
   Člen 2
   Ta sklep začne veljati na dan sprejetja.
   
      V Bruslju, 3. maja 2018
      
         
            Za Pridružitveni svet
         
         
            Predsedujoča
         
         F. MOGHERINI
      
   
   
      (1)  UL L 260, 30.8.2014, str. 4.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      (3)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
   
      PRILOGA
      Prvi oddelek Priloge XXVI k Sporazumu se spremeni:
      sklic „Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti“ se nadomesti s sklicem „Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije“.